Rådets holdning med henblik på vedtagelse af forslag til Europa-Parlamentets og Rådets forordning om ændring af forordning (EF) nr. 471/2009 om fællesskabsstatistikker over varehandelen med tredjelande for så vidt angår delegerede beføjelser og gennemførelsesbeføjelser, der tillægges Kommissionen, vedrørende vedtagelsen af visse foranstaltninger

2013/0279 (COD)

MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende

Rådets holdning med henblik på vedtagelse af forslag til Europa-Parlamentets og Rådets forordning om ændring af forordning (EF) nr. 471/2009 om fællesskabsstatistikker over varehandelen med tredjelande for så vidt angår delegerede beføjelser og gennemførelsesbeføjelser, der tillægges Kommissionen, vedrørende vedtagelsen af visse foranstaltninger

(EØS-relevant tekst)

1.Sagsforløb

Forslag fremsendt til Europa-Parlamentet og Rådet

(dokument COM(2013) 579 final – 2013/0279 COD): 8. august 2013 Udtalelse afgivet af Det Europæiske Økonomiske og Sociale Udvalg: ikke relevant Europa-Parlamentets førstebehandlingsholdning vedtaget: 12. marts 2014 Ændret forslag fremsendt: ikke relevant Rådets holdning vedtaget: 16. juni 2016

2.Formålet med Kommissionens forslag

Formålet med Kommissionens forslag er at ændre forordning (EF) nr. 471/2009 for at tilpasse den til de nye institutionelle rammer, der blev indført med traktaten om Den Europæiske Unions funktionsmåde.

Det blev foreslået:

• at tillægge Kommissionen beføjelse til at vedtage delegerede retsakter for at supplere eller ændre reglerne vedrørende visse bestemmelser for at tage hensyn til ændringer i toldkodeksen eller bestemmelser, der følger af internationale konventioner, ændringer, der af metodologiske grunde er nødvendige, og nødvendigheden af at indføre et effektivt system for indsamling af data og udarbejdelse af statistikker

• at tillægge Kommissionen gennemførelsesbeføjelser, så den kan vedtage foranstaltninger, efter undersøgelsesproceduren, vedrørende visse bestemmelser for at sikre ensartede betingelser for gennemførelsen af forordning (EF) nr. 471/2009

og derudover

• at erstatte henvisningen til Extrastat-udvalget med en henvisning til Udvalget for Det Europæiske Statistiske System (ESSC) i forbindelse med den generelle omstrukturering og strømlining af det europæiske statistiske system (ESS).

3.Bemærkninger til Rådets holdning

3.1Generelle bemærkninger

Rådets holdning afspejler på den ene side den foreløbige politiske enighed, der blev opnået mellem Rådet, Europa-Parlamentets INTA-udvalg og Kommissionen under de uformelle trepartsdrøftelser den 8. december 2014, og på den anden side den nye interinstitutionelle aftale om bedre lovgivning, der blev vedtaget og trådte i kraft den 13. april 2016.

Det vigtigste udestående spørgsmål var spørgsmålet om høring af medlemsstaterne, når Kommissionen forbereder delegerede retsakter. Det blev besluttet at vente, indtil den interinstitutionelle aftale om bedre lovgivning træder i kraft.

Rådet vedtog sin førstebehandlingsholdning den 16. juni 2016. Ændringerne præciserer først og fremmest, at visse specifikke forpligtelser, som påhviler medlemsstaterne, (bl.a. indberetningsfrister) skal fastsættes direkte i basisretsakten i stedet for at tillægge Kommissionen beføjelse til at fastsætte dem ved hjælp af en delegeret retsakt som tidligere foreslået. Kommissionen mener, at det under alle omstændigheder heller ikke på lang sigt vil være nødvendigt at ændre disse retlige forpligtelser, og at det derfor ikke skaber problemer for fleksibiliteten, at de flyttes fra delegerede retsakter til basisretsakten; Kommissionen gør derfor ikke indsigelse mod disse ændringer fra Rådet.

3.2Bemærkninger til Europa-Parlamentets ændringer